ฮั่งเส็งปิดเช้าร่วง 150.55 จุด ขณะจับตา “เยลเลน” แถลงศุกร์นี้
ฮั่งเส็งปิดเช้าร่วง 150.55 จุด ขณะจับตา "เยลเลน" แถลงศุกร์นี้
24 ส.ค. 2559

ดัชนีฮั่งเส็งตลาดหุ้นฮ่องกงปิดเช้าปรับตัวลดลง โดยดัชนีฮั่งเส็งลบ 150.55 จุด หรือ 0.65% ปิดภาคเช้าที่ 22,848.38 จุด ขณะที่นักลงทุนจับตาการกล่าวสุนทรพจน์ของนางเจเน็ต เยลเลน ประธานธนาคารกลางสหรัฐ (เฟด) ในการประชุมประจำปีของเฟดที่เมืองแจ็คสันโฮล รัฐไวโอมิ่ง ในวันศุกร์นี้
ทั้งนี้ การประชุมประจำปีของเฟดในครั้งนี้มีหัวข้อว่า “การออกแบบกรอบนโยบายการเงินอย่างยืดหยุ่นสำหรับอนาคต” ส่วนนางเยลเลนจะขึ้นกล่าวสุนทรพจน์ในหัวข้อ “เครื่องมือด้านนโยบายการเงินของเฟด” รวมทั้งจะแถลงมุมมองเกี่ยวกับเศรษฐกิจสหรัฐ และอาจมีการส่งสัญญาณเกี่ยวกับการปรับขึ้นอัตราดอกเบี้ยในปีนี้